EkBass/fiwiki-20250220-pages-articles huggingface dataset:
Jussi-palkinnot 2024

Jussi-gaala 2024 järjestettiin 22. maaliskuuta 2024. Jussi-ehdokkuudet julkistettiin 25. tammikuuta 2024. Eniten ehdokkuuksia sai Mummola, joka oli ehdolla 11 kategoriassa. Eniten palkintoja sai Sisu, joka voitti neljässä kategoriassa. ==Ehdokkaat== * Mummola – Jussi Rantamäki, Emilia Haukka ** Jeʹvida – Joonas Berghäll, Satu Majava, Anna Nuru ** Kuolleet lehdet – Aki Kaurismäki, Misha Jaari ja Mark Lwoff ** Lapua 1976 – Pekka Pohjoispää, Mikko Jokipii ** Sisu – Petri Jokiranta * Tia Kouvo – Mummola ** Jalmari Helander – Sisu ** Aki Kaurismäki – Kuolleet lehdet * Alma Pöysti – Neljä pientä aikuista ** Leena Uotila – Mummola ** Jussi Vatanen – Kuolleet lehdet * Jari Virman – Peluri – kuolema on elävien ongelma ** Ria Kataja – Mummola ** Tom Wentzel – Mummola * Rebekka Baer – Valoa valoa valoa ** Saara Elina Kilpinen – Johannes ei kulje Jämsän kautta ** Sakari Topi – Mummola * Linnea Leino – Lapua 1976 ** Jarkko Niemi – Syke: Särkynyt sydän ** Alma Pöysti – Kuolleet lehdet ** Ylermi Rajamaa – Risto Räppääjä ja villi kone ** Jorma Tommila – Sisu * Tia Kouvo – Mummola ** Katja Gauriloff, Niillas Holmberg – Jeʹvida ** Teemu Nikki – Peluri – kuolema on elävien ongelma * Kjell Lagerroos – Sisu ** Tuomo Hutri – Jeʹvida ** Jesse Jalonen – Mummola * Juho Virolainen – Sisu ** Okku Nuutilainen – Mummola ** Timo Peltola – Jeʹvida * Otso Linnalaakso – Sisu ** Nanna Hirvonen – Mummola ** Sattva-Hanna Toiviainen – Neljä pientä aikuista * Anu Pirilä – Jeʹvida ** Neoon Must – Valoa valoa valoa ** Anna Vilppunen – Sisu * Salla Yli-Luopa – Sisu ** Küllikki Pert – Valoa valoa valoa ** Terhi Väänänen – Lapua 1976 * Laura Naukkarinen – Jeʹvida ** Joel Melasniemi – Valoa valoa valoa ** Juri Seppä, Tuomas Wäinölä – Sisu * Jukka Nurmela, Timo Peltola – Jeʹvida ** Gustaf Berger – Laupias taksikuski ** Jorma Kaulanen – Mummola * Máhccan – Kotiinpaluu – Suvi West, Anssi Kömi ** Lumipalloefekti – Pauliina Punkki ** Wanha Markku – Markus Toivo * How to Please – Elina Talvensaari ** Blush – Iiti Yli-Harja ** Thank You in Your Language – Fabian Munsterhjelm * Kati Outinen ===Useita ehdokkuuksia ja palkintoja saanet elokuvat=== Useita ehdokkuuksia saaneet elokuvat Ehdokkuuksia Elokuva 11 Mummola 9 Sisu 7 Jeʹvida 4 Kuolleet lehdet Valoa valoa valoa 3 Lapua 1976 2 Neljä pientä aikuista Peluri – kuolema on elävien ongelma Useita palkintoja saaneet elokuvat Palkintoja Elokuva 4 Sisu 3 Jeʹvida 3 Mummola == Muut tilaisuudessa jaetut palkinnot == Seuraavat palkinnot jaettiin tilaisuudessa, mutta ne eivät olleet varsinaisia Filmiauran jakamia Jussi-palkintoja. Yleisön suosikkielokuva Yleisön suosikkielokuvana palkittiin Lapua 1976. Nordisk Film -palkinto 20 000 euron arvoinen Nordisk Film -palkinto myönnettiin Máhccan – Kotiinpaluu -elokuvalle ja ohjaajille Suvi Westille ja Anssi Kömille. Visuaaliset tehosteet Ensimmäistä kertaa jaettu Visuaaliset tehosteet -kunniakirja myönnettiin Sisu -elokuvalle ja Jussi Lehtiniemelle ja Antti Kulmalalle Troll VFX:stä. ==Lähteet== == Aiheesta muualla == * Jussi-gaalan viralliset sivut 2024 Luokka:2024
Wanha Markku

Wanha Markku on vuonna 2023 ensi-iltansa saanut Markus Toivon ohjaama suomalainen dokumenttielokuva. Elokuva kertoo Toivon vieraantuneesta isästä Markku Ahosta, joka lähti vuosiksi ulkomaille hänen ollessa lapsi. Wanha Markku sai teatteriensi-iltansa 15. joulukuuta 2023. Se sai Jussi-ehdokkuuden parhaasta dokumenttielokuvasta vuoden 2024 gaalassa. ==Lähteet== == Aiheesta muualla == * Luokka:Suomalaiset dokumenttielokuvat Luokka:Vuoden 2023 dokumenttielokuvat Luokka:Vuoden 2023 suomalaiset elokuvat
Työllisyys-, sosiaalipolitiikka-, terveys- ja kuluttaja-asioiden neuvosto

Työllisyys-, sosiaalipolitiikka-, terveys- ja kuluttaja-asioiden neuvosto (lyh. TSTK) on Euroopan unionin neuvoston muodostama kokoonpano, joka vastaa EU:n politiikan koordinoinnista työllisyyden, sosiaaliasioiden, terveydenhuollon ja kuluttajansuojan aloilla. Neuvoston päätavoitteena on parantaa EU:n kansalaisten elin- ja työoloja sekä varmistaa ihmisten terveyden suojelu ja korkeatasoinen kuluttajansuoja. == Toiminta == TSTK-neuvosto pitää yleensä neljä istuntoa vuodessa, joista kaksi keskittyy erityisesti työllisyys- ja sosiaalipolitiikkaan. Neuvostossa kokoontuvat EU:n jäsenvaltioiden työ-, sosiaali-, terveysministerit sekä kuluttajansuoja- asioista vastaavat ministerit. Istuntoihin osallistuvat lisäksi näistä aihealueista vastaavat Euroopan komission komissaarit. == Politiikka == === Työllisyys- ja sosiaalipolitiikka === TSTK-neuvosto laatii vuosittain EU:n työllisyyden suuntaviivat, jotka ohjaavat jäsenvaltioiden kansallisia politiikkoja. Lisäksi neuvosto työskentelee Euroopan parlamentin kanssa lainsäädännön hyväksymiseksi, joka pyrkii parantamaan työoloja, edistämään sosiaalista osallisuutta ja sukupuolten tasa-arvoa. === Terveyspolitiikka === Vaikka terveyspolitiikka ja terveydenhuollon järjestäminen kuuluvat pääasiassa jäsenvaltioiden toimivaltaan, TSTK-neuvosto osallistuu lainsäädäntöön, joka koskee esimerkiksi ihmisestä peräisin olevien elinten ja veren laatua ja turvallisuutta, potilaiden oikeuksia rajatylittävässä terveydenhuollossa sekä lääkkeiden ja lääkinnällisten laitteiden turvallisuutta. === Kuluttajansuojapolitiikka === Kuluttajansuojan alalla TSTK-neuvosto työskentelee Euroopan parlamentin kanssa EU:n laajuisten sääntöjen vahvistamiseksi. Näillä säännöillä pyritään suojelemaan kuluttajien terveyttä, turvallisuutta ja taloudellisia etuja. == Lähteet == Luokka:Euroopan unionin neuvosto
Koulutus-, nuoriso-, kulttuuri- ja urheiluneuvosto

Koulutus-, nuoriso-, kulttuuri- ja urheiluneuvosto (lyh. EYCS) on Euroopan unionin neuvoston muodostama kokoonpano, joka käsittelee politiikanaloja, jotka pääasiassa kuuluvat jäsenvaltioiden toimivaltaan. EU:n rooli näillä aloilla on toimia yhteistyön ja kokemustenvaihdon foorumina, joka tukee jäsenvaltioiden välisiä yhteisiä etuja ja edistää yhteistyötä. == Toiminta == EYCS-neuvosto kokoontuu 3–4 kertaa vuodessa, mukaan lukien kaksi täysistuntoa. Neuvostossa kokoontuvat jäsenvaltioiden koulutus-, kulttuuri-, nuoriso-, media-, viestintä- ja urheiluministerit. Kokoonpano vaihtelee käsiteltävien aiheiden mukaan. Euroopan komissiota edustaa yleensä koulutuksesta, kulttuurista, monikielisyydestä ja nuorisoasioista vastaava komissaari. == Politiikka == EYCS-neuvosto hyväksyy pääasiassa edistämistoimia ja suosituksia, jotka vaikuttavat EU:n kansalaisiin. Se on hyväksynyt useita merkittäviä aloitteita ja ohjelmia, kuten Erasmus+- ja Luova Eurooppa- ohjelmat. Neuvosto voi myös antaa lainsäädäntöä tietyissä tapauksissa, kuten audiovisuaalisen alan sääntelyssä ja todistusten vastavuoroisessa tunnustamisessa. Neuvosto seuraa Eurooppa 2020 -strategian mukaisia koulutus- ja nuorisotoimien edistymistä ja pyrkii vahvistamaan kulttuurialan roolia innovatiivisen Euroopan edistämisessä. Se tukee myös Euroopan digitaalistrategian toteuttamista edistämällä Euroopan potentiaalia luovan digitaalisen sisällön tuottajana. == Lähteet == Luokka:Euroopan unionin neuvosto
Ulkoasiainneuvosto

Ulkoasiainneuvosto (lyh. UAN) on Euroopan unionin neuvoston muodostama kokoonpano, joka vastaa unionin ulkoisesta toiminnasta. Sen tehtäviin kuuluvat ulkopolitiikka, puolustus ja turvallisuus, kauppa, kehitysyhteistyö sekä humanitaarinen apu. Neuvosto muodostaa puitteet jäsenvaltioiden yhteistyölle näillä alueilla ja pyrkii varmistamaan EU:n toiminnan yhtenäisyyden, johdonmukaisuuden ja tehokkuuden maailmanlaajuisesti. == Toiminta == Ulkoasiainneuvostossa kokoontuvat EU-maiden ulkoministerit, ja käsiteltävistä aiheista riippuen myös puolustus-, kehitys- ja kauppaministerit. Neuvoston istuntojen puheenjohtajana toimii EU:n ulkoasioiden ja turvallisuuspolitiikan korkea edustaja. Ulkoasiainedustajaa tukee Euroopan ulkosuhdehallinto (EUH). == Politiikka == === Ulkosuhdepolitiikka === Ulkoasiainneuvoston keskeisenä tehtävänä on varmistaa, että EU:n ulkoinen toiminta säilyy yhtenäisenä ja tehokkaana. Neuvosto tekee yhteistyötä Euroopan komission kanssa ja noudattaa Eurooppa-neuvoston antamia suuntaviivoja. Neuvosto voi myös hyväksyä erilaisia toimenpiteitä, kuten pakotteita, EU:n ulko- ja turvallisuuspolitiikan toteuttamiseksi. === EU:n yhteinen kauppapolitiikka === EU:n yhteinen kauppapolitiikka on EU:n yksinomaisessa toimivallassa, ja neuvosto hyväksyy kauppapolitiikkaan liittyvät toimenpiteet yhdessä Euroopan parlamentin kanssa. Neuvosto valtuuttaa Euroopan komission aloittamaan kauppaneuvottelut ja antaa sille neuvotteluohjeet. Komissio vastaa kauppasopimusten neuvottelemisesta ja hallinnoinnista, kun taas neuvosto toimii keskeisessä roolissa kauppapolitiikan suuntaviivojen asettamisessa. == EU:n ulko- ja turvallisuuspoliittinen globaalistrategia == EU:n globaalistrategia ohjaa unionin toimintaa ulko- ja turvallisuuspolitiikan alalla, keskittyen rauhan ja turvallisuuden edistämiseen, EU:n ulko- ja turvallisuuspolitiikan määrittelyyn sekä kriisinhallintatoimien käynnistämiseen. Strategia, jonka ulkoasiainedustaja esitteli EU:n johtajille vuonna 2016, luo suuntaviivat EU:n toiminnalle kansainvälisellä näyttämöllä. == Lähteet == Luokka:Euroopan unionin neuvosto Luokka:Euroopan unionin ulkopolitiikka
Yleisten asioiden neuvosto

Yleisten asioiden neuvosto (lyh. YAN) on Euroopan unionin neuvoston muodostama kokoonpano, joka koordinoi Eurooppa-neuvoston kokousten valmisteluja ja vastaa eri politiikanalojen välisestä koordinoinnista. Sen keskeisenä tehtävänä on varmistaa neuvoston kokoonpanojen työskentelyn johdonmukaisuus. == Toiminta == Yleisten asioiden neuvosto kokoontuu kerran kuukaudessa käsittelemään laaja- alaisia asioita, jotka vaikuttavat koko unioniin. Neuvosto koostuu jäsenvaltioiden Eurooppa-ministereistä, jotka ovat yleensä vastuussa EU- asioista kansallisissa hallituksissaan. Euroopan komissiota edustaa kokouksissa tavallisesti institutionaalisista suhteista vastaava komissaari. == Eurooppa-neuvoston kokousten valmistelu == Yleisten asioiden neuvoston keskeisin tehtävä on valmistella Eurooppa-neuvoston kokouksia. Se määrittelee kokousten asialistat, valmistelee keskusteltavia aiheita ja huolehtii kokousten päätösten jatkotoimista. == Politiikka == Yleisten asioiden neuvosto vastaa useista monialaisista politiikoista. Näihin kuuluvat EU:n laajentuminen ja liittymisneuvottelut, monivuotinen rahoituskehys, koheesiopolitiikka sekä toimielinrakenteeseen liittyvät kysymykset. ==Lähteet== Luokka:Euroopan unionin neuvosto
Liikenne-, televiestintä- ja energianeuvosto

Liikenne-, televiestintä- ja energianeuvosto (lyh. TTE) on Euroopan unionin neuvoston muodostama kokoonpano, joka vastaa EU:n politiikasta ja lainsäädännöstä liikenne-, televiestintä- ja energia-aloilla. Tavoitteena on luoda nykyaikaiset, kilpailukykyiset ja tehokkaat markkinat ja infrastruktuurit sekä kattavat Euroopan laajuiset verkot näillä kriittisillä aloilla. == Toiminta == TTE-neuvosto kokoontuu seuraavasti: * Liikenneministerit: Neljä kertaa vuodessa * Energiaministerit: Kolme tai neljä kertaa vuodessa * Televiestintäministerit: Kahdesti vuodessa TTE-neuvosto koostuu EU-maiden liikenne-, energia- ja televiestintäministereistä, joiden kokoonpano vaihtelee käsiteltävän aihealueen mukaan. Istuntoihin osallistuvat myös näistä asioista vastaavat EU-komissaarit. == Politiikka == === Liikennepolitiikka === TTE-neuvosto hyväksyy yhteiseen liikennepolitiikkaan liittyvää lainsäädäntöä yhdessä Euroopan parlamentin kanssa. Keskeisiä tavoitteita ovat kestävien liikennejärjestelmien toteuttaminen sekä matkustajien oikeuksien ja liikenneturvallisuuden parantaminen. === Energiapolitiikka === Energia-asioiden osalta TTE-neuvosto keskittyy lainsäädäntöön, joka koskee energiamarkkinoiden toimintaa, energian toimitusvarmuutta, energiatehokkuutta, uusiutuvien energialähteiden käyttöä ja energiaverkkojen yhteenliittämistä. === Televiestintäpolitiikka === Televiestinnän alalla TTE-neuvosto työskentelee lainsäädännön ja suuntaviivojen parissa, jotka edistävät tietoliikenneverkkojen kehittämistä ja yhteentoimivuutta. EU:n politiikka tähtää televiestintämarkkinoiden kilpailun, kyberturvallisuuden ja innovoinnin parantamiseen. ==Lähteet== Luokka:Euroopan unionin neuvosto
Kunmingin joukkomurha 2014

Kunmingin joukkomurha 2014 oli Kunmingin rautatieasemalla Kiinan Yunnanissa 1. maaliskuuta 2014 tehty joukkomurha, jossa 31 ihmistä kuoli ja 141 muuta haavoittui.Four sentenced in China over Kunming station attack BBC 12.9.2014, viitattu 26.1.2024 Kunmingin joukkomurhaa suunnitelleen ryhmän kolme miespuolista jäsentä pidätettiin kaksi päivää ennen iskua heidän yrittäessään poistua maasta. Ryhmässä oli viisi muuta jäsentä, jotka toteuttivat iskun pidätyksistä huolimatta.China stabbing suspects sentenced to death Al Jazeera 12.9.2014, viitattu 26.1.2024 Rautatieasemalla olleiden kimppuun hyökättiin illalla 1. maaliskuuta 2014 puukoin. Hyökkääjistä neljä ammuttiin kuoliaiksi tapahtumapaikalla. Hyökkäyksen toteuttaneeseen joukkoon kuulunut nainen, Patigul Tohti, pidätettiin ja asetettiin syytteeseen kolmen ennen iskua pidätetyn miehen kanssa. Iskandar Ehet, Turgun Tohtunyaz ja Hasayn Muhammad saivat kuolemantuomiot terroristisen ryhmän johtamisesta ja murhista. Patigul Tohtia syytettiin terroristisen ryhmän toimintaan osallistumisesta ja murhista. Hänen saamansa kuolemantuomio muuntui elinkautiseksi vankeusrangaistukseksi hänen raskautensa johdosta. Kuolemantuomiot saaneet kolme miestä teloitettiin maaliskuussa 2015.China executes three over Kunming station attack BBC 24.3.2015, viitattu 26.1.2024 Kiinan hallinnon mukaan iskun taustalla oli Xinjiangin islamilainen ääriliikehdintä. Joukkomurha liittyi laajempiin levottomuuksiin, jotka uiguurien asioita ajaneiden aktivistien mukaan juonsivat juurensa Kiinan hallinnon uiguureihin kohdistamaan kulttuuristen ja uskonnollisten oikeuksien tukahduttamiseen. == Lähteet == Luokka:Yunnanin historia Luokka:Vuoden 2014 terrori-iskut Luokka:Rikollisuus Kiinassa
Mikko Pöllä (käsikirjoittaja)

Mikko Pöllä (s. 1975) on suomalainen käsikirjoittaja ja tuottaja.Johanna Wartio (toim.), Suomalaisia pääkäsikirjoittajia draamatuotannoissa Theseus, viitattu 26.1.2024 Pöllä valmistui taiteiden maisteriksi vuonna 2005. Hän oli vuonna 2012 ehdolla vuoden käsikirjoittajan Kultaisen Venlan saajaksi.Kultainen Venla -ehdokkuudet julki Helsingin Sanomat 20.12.2012, viitattu 26.1.2024 Pöllä loi Helsingin herra -sarjan konseptin ja toimi sen käsikirjoittajana.Helsingin herra nähdään myös AVAlla MTV Uutiset 10.4.2012, viitattu 26.1.2024 Hän oli mukana käsikirjoittamassa sarjaa Mustat lesket ja Angry Birds -elokuvaa.Jukka Heinonen, Mustat lesket -menestysformaatin ja Angry Birds -elokuvan takana on etevä käsikirjoittaja, jonka nimeä olet tuskin kuullut Seura 31.5.2021, viitattu 26.1.2024 Pöllän muiden töiden joukossa ovat White Wall ja Kalifornian kommando. Pöllä perusti vuonna 2016 Fire Monkey -tuotantoyhtiön. == Lähteet == == Aiheesta muualla == * Luokka:Suomalaiset käsikirjoittajat Luokka:Vuonna 1975 syntyneet Luokka:Elävät henkilöt
Volumetrinen renderöinti

Volumetrinen renderöinti tarkoittaa tietokonegrafiikassa visualisointia, jossa kaksiulotteinen kuva luodaan näytteistämällä kolmiulotteisesta tiedosta. Tekniikkaa on käytetty esimerkiksi magneettikuvauksella (MRI) saatujen tietojen esittämiseen sekä tietokoneavusteisessa suunnittelussa (CAD) ja lentosimulaattoreissa. Tekniikka pyrkii näyttämään enemmän informaatiota, mutta vaatii enemmän ja monimutkaisempia algoritmeja (kompleksisuus). Volumetrisia tekniikoita voidaan yhdistää polygonipohjaisien algoritmien kanssa renderöintivaiheissa. Eräät visuaaliset tehosteet ovat vaikeita mallintaa geomtrisilla primitiiveillä kuten nesteet, pilvet, savu, sumu ja pöly, mutta volumetriset tekniikat soveltuvat näihin. Oletuksena malleissa on, että valoa lähetetään, absorboidaan ja hajautetaan suurella määrällä partikkeleita. Usein valoa käsitellään vain pinnalta kameraan kulkevana eikä väliaineessa olevien hiukkasten vaikutusta huomioida. Näiden käsittelyn yhteydessä usein puhutaan volumetrisesta valaistuksesta tai volumetrisesta renderöinnistä. Volumetrisessa renderöinnissä valo saapuu kolmiulotteisessa avaruudessa sijaitsevaan alueeseen, josta se saapuu kameraan. Renderöintitekniikan on pääteltävä miten paljon materiaa on välissä ja miten valo on käyttäytynyt. Volumetrisia varjoja ehdotti Franklin Crow vuonna 1977. Tekniikassa lasketaan kolmiulotteinen alue, jossa olevat pinnat jäävät varjoon. Tim Heidmann esitti vuonna 1991 artikkelissa "Real shadows, real time" IRIS Universe -lehdessä Crow'n menetelmään perustuvan tekniikan, jossa käytetään stencil-puskuria. Varjojen laskemisessa voidaan hyödyntää stencil- puskuriin (ei väri- tai syvyyspuskuriin) kirjoittamista. Kun kamera on varjossa voidaan käyttää käänteistä tulosta menetelmässä, jota kutsutaan nimellä z-fail (tai "Carmackin käännös" John Carmackin mukaan). Carmackin tekniikka oli samankaltainen kuin Creative Labsin, joka patentoi sen. == Lähteet == == Aiheesta muualla == * Real-Time Volumetric Rendering (PDF) * Volumetriset efektit ja käyttö Unreal Enginessä (PDF) Luokka:Tietokonegrafiikka
Kai Hannus

Kai Richard Hannus (s. 15. joulukuuta 1945 Helsinki) on suomalainen tekniikan lisensiaatti ja paperikemikaaliteollisuuden eläköitynyt yritysjohtaja, joka on saanut teollisuusneuvoksen arvonimen. Viitattu 26.1.2024. Kai Hannus syntyi Levi Sigurd Hannuksen ja Gunborg Elisabeth Kronmanin perheeseen. Hän avioitui 1980 Britta Helena Hintzin kanssa. Hannus tuli ylioppilaaksi Kristinestads svenska samlyceumista 1965 ja valmistui Åbo Akademista diplomi-insinööriksi 1971 ja tekniikan lisensiaatiksi 1975. Hän oli Åbo Akademin tutkimusassistentti 1969–1971 ja tutkimusinsinööri 1972–1973, Suomen Akatemian tutkija 1973–1976, Raision Tehtaat Oy:n tärkkelystehtaan tutkimuspäällikkö 1976–1979, paperikemikaalien tuotepäällikkö 1979–1982 ja sovelletun kemianteollisuuden johtaja 1982–1992. Raisio Chemicals Oy:n varatoimitusjohtaja Hannus oli 1992–1999 ja toimitusjohtaja 1999–2004, Raisio Yhtymä Oyj:n kemianteollisuuden johtaja ja Raisio Chemicals -toimialaryhmän johtaja 2001–2003 sekä Ciba Speciality Chemicals Oy:n johtaja eri tehtävissä 2004–2007. Hänellä on ollut myös useita liike-elämän ja muita luottamus- ja asiantuntijatehtäviä. Teollisuusneuvoksen arvonimen Hannus sai 2007. (ei- vapaa) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1945 syntyneet Luokka:Elävät henkilöt
Fjellsrud

Fjellsrud on taajama Lillestrømin kunnassa Akershusin läänissä Norjassa. Taajaman pinta-ala on 0,8 neliökilometriä ja asukasluku 975 vuonna 2023. ==Lähteet== ==Aiheesta muualla== Luokka:Norjan taajamat Luokka:Lillestrøm
Lørenskogin kirkko

Lørenskogin kirkko () on keskiaikainen kivikirkko Lørenskogin kunnassa Akershusin läänissä Norjassa. Se on rakennettu 1100-luvulla. ==Lähteet== ==Aiheesta muualla== Luokka:Norjan kivikirkot kirkko
Marianne Aulie

Marianne Aulie (s. 23. lokakuuta 1971 Lørenskog) on norjalainen taidemaalari. Hänet tunnetaan kollaaseista ja värikkäistä klovnimaalauksista. ==Lähteet== ==Aiheesta muualla== Luokka:Norjalaiset taidemaalarit Luokka:Vuonna 1971 syntyneet Luokka:Elävät henkilöt
Bendik Hofseth

Bendik Hofseth (s. 19. lokakuuta 1962 Oslo) on norjalainen saksofonisti, säveltäjä ja laulaja. Hän tuli tunnetuksi yhdysvaltalaisen Steps Ahead -yhtyeen jäsenenä. Hofseth on kotoisin Lørenskogista. ==Lähteet== ==Aiheesta muualla== Luokka:Norjalaiset laulajat Luokka:Norjalaiset säveltäjät Luokka:Norjalaiset jazzmuusikot Luokka:Norjalaiset saksofonistit Luokka:Vuonna 1962 syntyneet Luokka:Elävät henkilöt
Befalets Fellesorganisasjon

Befalets Fellesorganisasjon (lyh. BFO) on norjalainen sotilaiden ammattiliitto, joka on perustettu vuonna 1957 yhdistämällä useita aiempia järjestöjä. Sillä oli vuonna 2023 noin 11 200 jäsentä, ja se kuuluu Yrkesorganisasjonenes Sentralforbund -keskusjärjestöön. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot
Autodoc

Autodoc SE on verkossa toimiva saksalainen vähittäiskauppa, joka myy auton osia ja autotuotteita. Se toimii 27 Euroopan maassa, ja sen pääasiallisia asiakkaita ovat yksityishenkilöt ja pienemmät korjaamot. == Historia == Autodoc-verkkokaupan perustivat Alexej Erdle, Max Wegner ja Vitali Kungel vuonna 2008 nimellä E&S; Pkwteile GmbH. Alkuvuosina yritys sijaitsi Berliinin Weißenseen kaupunginosassa. Vuodesta 2010 lähtien sen toimisto- ja logistiikkakeskus on sijainnut Berliinin Lichtenbergissä. Myöhemmin yritys on myös avannut toimipisteitä Puolaan, Tšekkiin, Ukrainaan, Moldovaan, Ranskaan sekä Portugaliin. Verkkokauppa laajensi toimintaansa Itävaltaan ja Sveitsiin vuonna 2011, ja vuonna 2012 se aloitti toimintansa Isossa-Britanniassa, Ranskassa, Italiassa ja Espanjassa. Suomessa sen toiminta käynnistyi 2010-luvun puolivälissä. Vuonna 2015 yritys muutti muotonsa osakeyhtiöksi (GmbH). Vuonna 2016 sen vuotuinen liikevaihto ylitti 100 miljoonaa euroa, ja vuonna 2017 se ylitti 250 miljoonaa euroa. Vuonna 2018 Autodoc laajensi tuotevalikoimaansa kuorma-autojen ja muiden hyötyajoneuvojen varaosiin. Vuonna 2021 sen vuotuinen liikevaihto ylitti miljardi euroa. Autodoc on kuulunut Euroopan vahvimmin kasvaviin start-up-yrityksiin. Esimerkiksi vuonna 2018 talouslehti Financial Times totesi sen olevan eräs Euroopan nopeimmin kasvavista yrityksistä liikevaihdon kasvun perusteella mitattuna. Syyskuussa 2021 Autodoc muutti yritysmuotonsa osakeyhtiöstä julkiseksi osakeyhtiöksi. Marraskuusta 2022 lähtien sen yritysmuoto on ollut eurooppayhtiö (Societas Europaea). == Liiketoiminta == Yrityksen omien tietojen mukaan sen tuotevalikoimaan kuuluu noin 4,8 miljoonaa henkilö- ja kuorma-auton sekä moottoripyörän varaosaa, mukaan lukien moottoreita, alustoja, valaistusosia, sähkölaitteita, ilmastointilaitteen osia ja renkaita. Vuonna 2018 Autodoc oli Saksan rallin (ADAC Rallye Masters) virallinen yhteistyökumppani. Vuonna 2019 se oli FIA:n rallin maailmanmestaruussarjan (WRC) virallinen yhteistyökumppani ja sponsori kaikissa Euroopan osakilpailuissa. Samana vuonna AUTODOC lanseerasi AUTODOC CLUB -verkkoalustan ja vuonna 2020 AUTODOC CLUB -sovelluksen iOS:lle ja Androidille sekä AUTODOC PLUS -bonusohjelman. == Lähteet == Luokka:Saksalaiset verkkokaupat Luokka:Ajoneuvoteollisuuden osatoimittajat
Sara Paasikoski

Sara Paasikoski (s. 1991) on suomalainen näyttelijä.Sara Paasikoski Max- katalogi, viitattu 26.1.2024 Paasikoski valmistui Teatterikorkeakoulusta maisteriksi vuonna 2020.Sara Paasikoski Näyttelijäliitto, viitattu 26.1.2024 Hän osallistui Teatterikorkeakoulun ja Sibelius-Akatemian musiikkiteatterin opintokokonaisuuteen. Hän on äänialaltaan kontra-altto tai mezzosopraano. Paasikoski on esiintynyt pääosissa televisiosarjoissa Kiitos elämä, Kotka 10 ja Rehtori. Lisäksi hän on esiintynyt muun muassa televisiosarjoissa Sunnuntailounas ja Hillo. Näyttämöesiintymisiä Paasikoski on tehnyt Q-teatterissa, Espoon kaupunginteatterissa, Helsingin kaupunginteatterissa, Turun kaupunginteatterissa ja Teatteri Takomossa. == Lähteet == == Aiheesta muualla == * Luokka:Suomalaiset näyttelijät Luokka:Vuonna 1991 syntyneet Luokka:Elävät henkilöt
Paskana

Paskana on suomalaislaulaja Sara Siipolan 15. tammikuuta 2024 julkaistu musiikkikappale. Siipola osallistui kappaleella samanvuotiseen Uuden Musiikin Kilpailuun, jossa hän sijoittui toiseksi saaden yhteensä 273 pistettä. Kappaleen ovat tehneet Emmi Hakala, Kaisa Korhonen ja Mikko Koivunen. ”Paskana” julkaistiin vuoden 2024 UMK-ehdokkaista kolmantena. Siipola kuvaili kappaletta voimabiisiksi, jossa ei ole toivoa. Kappaleen voima tulee siitä, että se antaa kuulijalle luvan olla rikki, paskana. Kappale nousi ensimmäisellä listaviikollaan Suomen virallisen singlelistan 19 sijalle. Parhaimmillaan se nousi listan toiseksi. == Listasijoitukset == Lista Paras sijoitus Suomen virallinen lista 2 Radiolista 1 Lähde: == Lähteet == == Aiheesta muualla == * Musiikkivideo * Eurovisionworld * Genius Luokka:Suomalaiset popkappaleet Luokka:Vuoden 2024 kappaleet
Wild Mountain Thyme

Wild Mountain Thyme (tunnetaan myös nimillä Purple Heather tai Will Ye Go, Lassie, Go?) on skontlantilais-irlantilainen folkkappale. Kappaleen sanoitus on peräisin Robert Tannahillin runosta "The Brae O' Balquhidder" 1700-luvulta, ja sen on säveltänyt ja julkaissut ensimmäisen kerran belfastilainen Francis McPeake vuonna 1957. Kappaleen melodia on muunnos säveltäjä Robert Archibald Smithin versiosta. Kappaleen ovat levyttäneet useat artistit, kuten Gerry Rafferty, Rod Stewart ja Nana Mouskouri. == Lähteet == Luokka:Irlantilaiset kansanlaulut
Polyklooritrifluorieteeni

Polyklooritrifluorieteeni eli PCTFE on halogenoituihin polyolefiineihin kuuluva polymeeri. Sen valmistuksessa käytettävä monomeeri on klooritrifluorieteeni. Polyklooritrifluorieteenillä on useita käyttökohteita. ==Ominaisuudet== Polyklooritrifluorieteeni on termoplastista. Molekyylimassaltaan alhaiset polymeerit ovat vahoja tai öljyjä ja korkeampimassaiset polymeerit ovat kiinteitä aineita. Polymeerin sulamispiste on noin 186–216 °C. Lasisiirtymälämpötila on 71–99 °C (eräissä lähteissä 40–75 °C).G. H. Millet & J. L. Kosmala: "Fluorine-Containing Polymers, Polychlorotrifluoroethylene", teoksessa Kirk-Othmer Encyclopedia of Chemical Technology, John Wiley & Sons, New York, 2000.Klaus Hintzer, Tilman Zipplies, D. Peter Carlson & Walter Schmiegel: "Fluoropolymers, Organic", teoksessa Ullmann’s Encyclopedia of Industrial Chemistry, John Wiley & Sons, New York, 2014.Bruno Ameduri: "Fluorinated (Co)Polymers: Synthesis, Properties, and Applications", teoksessa Encyclopedia of Polymer Science and Technology, John Wiley & Sons, New York, 2012. Polyklooritrifluorieteeni liukenee vain kuumiin estereihin, halogenoituihin hiilivetyihin tai eettereihin. Aineen kemikaalinkestävyys on hyvä, mutta erittäin väkevät hapot ja emäkset sekä halogeenit reagoivat sen kanssa. Yhdiste ei päästä lävitseen kaasuja, kuten vesihöyryä tai happea. Myös UV-ja gammasäteilynkesto on hyvä. Polyklooritrifluorieteeni on palamatonta. Polyklooritrifluorieteenin tiheys on 2,08–2,14 g/cm3 ja kiteisyysaste 45–65 %. Polymeeri säilyttää mekaaniset ominaisuutensa laajalla lämpötila-alueella -240–200 °C. Polyklooritrifluorieteenillä on polytetrafluorieteenin tavoin matala kitkakerroin ja vähäinen tarttuvuus. == Valmistus ja käyttö == Polyklooritrifluorieteeniä valmistetaan klooritrifluorieteenistä radikaalipolymeroinnilla. Radikaali-initiaattoreina käytetään orgaanisia peroksideja tai kaliumpersulfaattia. Reaktio voidaan tehdä joko liuos- tai emulsiopolymerointina. Polyklooritrifluorieteenistä valmistetaan kalvoja, pinnoitteita ja kappaletuotteita. Sitä käytetään esimerkiksi metallien pinnoittamiseen, kaapeleiden eristämiseen, kaasuja- ja kosteuttaläpäisemättömien pakkausten valmistukseen, avaruustekniikassa, laboratoriolaitteiden osien valmistamiseen ja teollisuuden putkien ja venttiilien valmistamiseen. == Lähteet == Luokka:Polymeerit
Rimac Nevera

Rimac Nevera on kroatialaisen Rimac Automobili -yhtiön kesäkuussa 2021 julkaisema täyssähköinen urheiluauto, jonka sähkömoottorit kehittävät tehoa yhteensä 1914 hevosvoimaa (1408 kW). Rimac Nevera pitää hallussaan tuotantosähköautojen kierrosennätystä Nurburgring Nordschleifella joka on 7 min 5 sek. Rimac Nevera rikkoi myös Guinnessin maailmanennätyksen nopeimpana takaperin ajavana henkilöautona tuloksella 275,74 km/h. Rimac Nevera oli vuonna 2024 nopein markkinoilla oleva sähköauto 412 km/h maksiminopeudellaan. Myös auton 0-60 mph aika on vakuuttava 1,74 sekuntia mikä oli nopein v. 2024 markkinoilla olevien tuotantosähköautojen aika. Rimac Neveran myyntihinta on noin 2 miljoonaa Yhdysvaltain dollaria ja tuotanto on toistaiseksi rajoitettu vain 150 kappaleeseen. == Lähteet == Luokka:Sähköautot Luokka:Kroatian liikenne Luokka:2020-luvun autot
Kiovan piiri (Odessa)

Kiovan piiri () on yksi Ukrainan suurkaupunki Odessan neljästä hallinnollisesta alueesta (kaupunkipiiristä). Odessan eteläosaan sijoittuvan kaupunkipiirin pinta-ala on 47,7 neliökilometriä. Piirin väkiluvuksi on arvioitu noin 256 580 ihmistä (VL 2001). Kiovan piiri on perustettu vuonna 1962. Nykyinen Odessan kaupungin jako neljään piiriin ja näiden piirien rajat ovat olleet voimassa vuoden 2003 alusta. Rajaukseltaan uudistuneeseen Kiovan piiriin tuli osa entisten Kiovan ja Prymorskyin (Приморський) piirien alueista. Osa aiemmasta Kiovan piiristä liitettiin samalla uudistuneeseen Prymorskyin piiriin. Odessan eteläosan kattavassa Kiovan piirissä sijaitsevat muun muassa: (kesken) Mys-Fontan-aerial-2.jpg|Odessan rannikkoa Mys Velyky Fontan -niemen suuntaan. Kuvan yläosan kohteet ovat Kiovan piiriä, mutta kuvan alaosa kaarevaan rantarakennukseen (Maristella Marine Recidence) saakka kuuluu Prymorskyin piiriin. Liustdorfska Doroha - panoramio (5).jpg|Kerrostaloja ja liikennettä Kiovan piirissä (2013). ==Huomautukset == * Odessan kaupunkipiirien lukumäärä on ollut neljä tammikuun 2003 alusta lähtien. Tuolloin uuteen 1) Kiovan piiriin tuli osa entisten Kiovan (Київський) ja Prymorskyin (Приморський) piirien alueista; 2) Malynovskyin piiriin (Малиновський) eli nykynimeltään H’adžybein piiriin tuli entisen Malynovskyin piirin alue sekä osa entisten Illitšivskyin (Іллічівський), Kiovan ja Keskustan (Центральний) piirien alueista; 3) Prymorskyin piirin tuli entisen Žovtnevyin (Жовтневий) piirin alue ja osa Illitšivskyin, Leninin, Prymorskyin ja Keskustan (Центральний) piirien alueista; 4) Suvorovskyin piiriin (Суворовський) eli nykynimeltään Peresypin piiriin tuli osa entisten Leninin ja Suvorovskyin piirien aluetta. * Koska piirien lukumäärää ja rajoja on muutettu 2003 alussa, vuoden 2001 väestönlaskennan väkiluvuista on vaikea päätellä nykyisten piirien alueella asuneen väestön määrää. Väkiluku on ukwikistä, jonka mukaan piirien väkiluvut olisi johdettu vuoden 2001 väestönlaskennasta. ==Lähteet== ==Aiheesta muualla== * Kiovan piirin rajat Open Street Map -kartalla (OSM) (openstreetmap.org) * Kiovan piirin hallinto (Киевская районная администрация) (omr.gov.ua) Luokka:Odessan piirit
Kalasataman kirjasto

Kalasataman kirjasto on vuonna 2024 perustettu Helsingin kaupunginkirjaston toimipiste, joka sijaitsee kauppakeskus Redissä, Kalasatamassa. Pinta-alaa kirjastossa on moniin muihin kirjastoihin verrattuna vähemmän. Pienestä koosta huolimatta kirjastossa on työskentelytiloja. Kirjasto suunniteltiin pitkälti kaupungin asukkaiden kanssa yhteistyönä, ja erilaisiin työpajoihin ja kyselyihin osallistui yli 800 henkilöä. Kirjastoa on kehuttu erityisesti sen värikkäästä, modernista sisustuksestaan. == Lähteet == == Aiheesta muualla == * Viralliset sivut Luokka:Helsingin kaupunginkirjasto Luokka:Kalasatama
Views (Pekka Pohjolan albumi)

Views on suomalaismuusikko Pekka Pohjolan 14. studioalbumi, joka julkaistiin vuonna 2001. Albumi jäi Pohjolan viimeiseksi. Hän menehtyi epilepsiakohtaukseen 56-vuotiaana marraskuussa 2008. Albumi julkaistiin Pohjola Records -levymerkillä CD-levynä. CD-levystä julkaistiin uusintapainos vuonna 2012. Vuonna 2018 Svart Records julkaisi albumista kaksi uutta vinyylipainosta: 300 kappaleen rajoitettu painos tavallisella, mustalla vinyylilevyllä sekä 200 kappaleen rajoitettu painos sinisellä vinyylillä. == Kappaleet == Kaikki kappaleet säveltänyt ja sovittanut Pekka Pohjola, ellei toisin mainita. # # # # # == Kokoonpano == * Seppo Kantonen – flyygeli (soolo: 3, 5), kosketinsoittimet * Markku Kanerva – sähkökitara (2) * Pekka Pohjola – sähköbasso (soolo: 4-5), kosketinsoittimet * Mika Kallio – rummut (3-5) * Reino ”Reiska” Laine – rummut (3) * Anssi Nykänen – rummut (2), rumputäytteet (3, 5) * Tapio ”Mongo” Aaltonen – lyömäsoittimet === Muut muusikot === * Laura Hynninen – harppu (1-2) * Kim Lönnholm – laulu (2) * Pemo Ojala – laulu (2) * Sami Saari – laulu (2) ==== Jouset ==== * Timo Alanen – sello (2-5) * Tomas Djupsjöbacka – sello (1) * Teemu Kupiainen – alttoviulu * Jukka Pohjola – 2. viulu * Jari Valo – 1. viulu ==== Puhaltimet ==== * Manuel Dunkel – tenorisaksofoni (3, 5) * Pentti Lahti – altto- ja baritonisaksofonit (3, 5) * Teemu Matsson – trumpetit (2-5) * Jukka Perko – alttosaksofoni (3-5, soolo: 3) * Ilmari Pohjola – vetopasuunat (2-5) * Verneri Pohjola – trumpetit (2-5) * Tapani Rinne – sopraanosaksofoni (1) * Teemu Salminen – huilu (2), piccolohuilu (4) * Markku Veijonsuo – vetopasuunat (2-5) === Tuotanto === * Pekka Pohjola – tuotanto, miksaus (Headline Studio) * Tage Ylitalo – äänitys (Tampere Pro-Audio mobile: 2000-2001 Hästholmen/Hande Mertanen ja Ogeli Studio, Helsinki sekä Headline Studio, Tampere, Suomi) * Jani Viitanen – miksaus (Headline Studio) * Rita Hartwig – maalaus * Taina Värri – valokuvat == Lähteet == Luokka:Pekka Pohjolan albumit Luokka:Vuoden 2001 albumit
Leuveninpaimenkoira

Leuveninpaimenkoira (Leauvenaar) on sukupuuttoon kuollut belgialainen koirarotu. == Ulkonäkö == Leuveninpaimenkoira oli kookas, pitkäkarvainen ja musta lammaskoira.Leauvenaar. Worldly Dogs. Haettu 26.1.2024. == Luonne ja käyttäytyminen == Paimennuksen lisäksi rotua käytettiin myös vahtikoirana. Se kulki vankkureiden rinnalla ja varmisti, että ne saapuivat turvallisesti päämääräänsä. == Alkuperä == Leuveninpaimenkoira oli kotoisin Leuvenin lähialueilta hollanninkielisestä Flanderin Brabantista. Se kuoli sukupuuttoon 1800-luvulla. === Vaikutus nykyisiin rotuihin === Rodun uskotaan olleen belgianpaimenkoira groenendaelin ja schipperken kantarotu. == Lähteet == Luokka:Paimenkoirat Luokka:Belgialaiset koirarodut Luokka:Sukupuuttoon kuolleet koirarodut
Rimac

Rimac Automobili on kroatialainen autonvalmistaja, jonka pääkonttori on Sveta Nedeljassa, Kroatiassa ja joka kehittää ja valmistaa sähköisiä urheiluautoja, voimansiirtoja ja akkujärjestelmiä. Yrityksen perusti vuonna 2009 Mate Rimac. Rimacin tuotantoon päätyneitä automalleja ovat Concept One ja Rimac Nevera jotka ovat molemmat erittäin tehokkaita sähköautoja. Concept Onen tuotantoversio julkistettiin 2016 ja Rimac Neveran vuonna 2021. == Lähteet == Luokka:Autonvalmistajat Luokka:Automerkit Luokka:Kroatialaiset yritykset
Kansan vapautusarmeijan laivaston merijalkaväki

Kansan vapautusarmeijan laivaston merijalkaväki () on Kiinan Kansan vapautusarmeijan laivastoon kuuluva merijalkaväkiyksikkö, joka vastaa amfibio- operaatioista. == Historia == Ensimmäinen Kiinan merijalkaväkijoukko perustettiin vuonna 1953, mutta se lakkautettiin joitakin vuosia myöhemmin, kun Taiwanin valloitussuunnitelmista luovuttiin. 1970-luvun lopussa merijalkaväki luotiin uudestaan. Kiina osallistui 2000-luvulla yhteistoimintaan ja muun muassa RIMPAC-sotaharjoituksiin Yhdysvaltojen kanssa, mutta Donald Trumpin kaudella yhteistyö katkaistiin ja Yhdysvalloissa on muutenkin alettu korostaa enemmän Kiinan vihollisuutta, kun maan sotilasvoima on kasvanut. Kiinan merijalkaväkeä on laajennettu ja modernisoitu huomattavasti 2010-luvulta eteenpäin. Länsimaiset asiantuntijat ovat arvioineet, että siitä kehitetään samantapainen organisaatio kuin Yhdysvaltain merijalkaväki. On arvioitu, että Kiinan asevoimista juuri merijalkaväkeä olisi tarvittaessa nopeasti siirrettävissä ympäri maailman tapahtuviin sotilasoperaatioihin ja muihin vähemmän sotilaallisiin tehtäviin, kuten kansalaisten evakuointeihin, kriisiavustukseen ja merirosvoudentorjuntaan. == Organisaatio == Merijalkaväki koostuu kuudesta noin 6000:n sotilaan vahvuisesta merijalkaväkiprikaatista, joiden lisäksi on kaksi muuta prikaatia: ilmailu ja erikoisjoukot. Kansan vapautusarmeijan maavoimilla on myös amfibiojoukkoja, jotka ovat pääosin raskaammin aseistettu. == Kalusto == Merijalkaväellä on kalustona pääasiassa amfibiokykyisiä panssari- ja miehistönkuljetusvaunuja sekä omaa tykistöä ja muita ajoneuvoja. Prikaatit koostuvat useammasta aselajista. Ilmailuprikaatilla on omia helikoptereita. Satoja sotilaita ja kymmeniä ajoneuvoja voidaan kuljettaa kerralla laivaston maihinnousutukialuksilla. == Lähteet == Luokka:Kansan vapautusarmeijan laivasto
Kunthida Rungruengkiat

Kunthida ”Ida” Rungruengkiat on thaimaalainen poliitikko, pedagogi, kansalaisaktivisti ja suomalaisen kirjallisuuden kääntäjä. Hän toimi 2010-luvun lopulla lyhyesti kotimaansa parlamentin jäsenenä, kunnes hänen edustamansa, ihmisoikeuksia korostava puolue Future Forward kiellettiin vain pari vuotta toimittuaan. Rungruengkiat oli vuonna 2000 Suomessa AFS-järjestön oppilasvaihdossa pomarkkulaisessa perheessä ja kävi lukiota. Palattuaan Thaimaahan hän suoritti tutkinnon englannin kielessä Chulalongkornin yliopistossa ja palasi sitten Suomeen, jossa hän suoritti kulttuurienvälisen viestinnän maisteriopinnot Jyväskylän yliopistossa. Sen jälkeen hän on toiminut lehtorina Bangkokin yliopistossa ja johtanut esikoulua Chiang Main kaupungissa Thaimaan pohjoisosassa. Rungruengkiat tunnetaan Thaimaassa suomalaisen koulutusjärjestelmän puolestapuhujana ja muun muassa maksuttoman peruskoulutuksen kannattajana. Hän on tehnyt Suomea tunnetuksi myös tv- ohjelmissa ja sosiaalisessa mediassa. Hän toimii Thaimaassa myös johtotehtävissä säätiössä, jonka tavoitteena on kannustaa ja kouluttaa thaimaalaisia nuoria tutustumaan demokratiaan. Rungruengkiat on kääntänyt thain kielelle Mauri Kunnaksen, Salla Simukan ja Jyrki Vainosen teoksia. ==Lähteet== ==Aiheesta muualla== *Rungruengkiatin haastattelu Thai Enquirer -lehdessä helmikuussa 2020 Luokka:Thaimaalaiset poliitikot Luokka:Ihmisoikeusaktivistit
Heinikko

Heinikko on elinympäristö eli biotooppi, joka sijaitsee kenttäkerroksessa. Tyypillisiä heinikossa kasvavia kasveja ovat heinäkasvit, kuten röllit, lauhat, nurmikat ja kastikat. Heinäkasvien lisäksi heinikossa esiintyy jonkin verran muita ruohovartisia kasveja. Heinäkasvien alla kasvaa joskus sammalia. Heinikko on monien hyönteislajien ja muiden pieneläimien elinympäristö. Heinikoita on metsissä ja avomailla, kuten peltojen laidoilla ja tienpientareilla. Heinikkoa on myös niityillä ja kedoilla, jotka ovat monien perhoslajien esiintymisalueita. Savanneilla enin osa kasvillisuudesta on heinikkoa, joka ylläpitää itäisessä Afrikassa suurikokoisten nisäkkäiden kantoja. Lisäksi savanneilla heinäkasvillisuutta syövät heinäsirkkojen ja perhosten toukat, joita saalistavat muut niveljalkaiset, linnut ja matelijat. Savannien heinät ovat C4-kasveja, jotka käyttävät yhteyttämiseen enemmän hiilidioksidia kuin C3-kasvit. == Lähteet == Luokka:Biotoopit
Carl Lindhagen

Carl Albert Lindhagen (17. joulukuuta 1860 Tukholma - 11. maaliskuuta 1946 Tukholma) oli ruotsalainen juristi ja poliitikko, joka toimi valtiopäivien toisen kamarin jäsenenä 1897–1917 ja ensimmäisen kamarin jäsenenä 1919–1940 sekä Tukholman pormestarina 1903–1930. == Elämä == Lindhagen suoritti oikeustieteellisen tutkinnon Uppsalan yliopistossa 1883, jonka jälkeen hän työskenteli lakimiehenä. Hän oli muun muassa toimeenpanemassa Alfred Nobelin testamenttia ja toimi Nobelkomitean sihteerinä. Vuonna 1903 Lindhagen valittiin Tukholman pormestariksi. Lindhagen aloitti poliittisen uransa liberaalissa Folkpartiet-puolueessa, jonka edustajana hänet valittiin valtiopäivien toiseen kamariin vuonna 1897. Folkpartietin hajottua vuonna 1900 Lindhagen siirtyi liberaalin kokoomuspuolueen riveihin ja edelleen 1909 sosialidemokraatteihin. Hän kuului sosialidemokraattien vasemmistosiipeen ja oli 1917 perustamassa sosialidemokraattista vasemmistopuoluetta. Vuonna 1921 Lindhagen vastusti puolueen nimen muuttamista kommunistiseksi puolueeksi ja palasi lopulta sosialidemokraatteihin 1923. Lindhagen tunnettiin ihmisoikeusaktivistina, joka ajoi muun muassa naisten tasa-arvoa sekä saamelaisten oikeuksia. Vuosina 1918-1923 hän toimi Suomen sisällissodan punapakolaisten avustamiseksi perustetun Vasemmistoryhmien Suomen komitean puheenjohtajana. == Perhe == Carl Lindhagenin isä oli poliitikko ja juristi Albert Lindhagen. Hänen sisarensa oli poliitikko Anna Lindhagen. == Lähteet == == Aiheesta muualla == Luokka:Ruotsalaiset juristit Luokka:Ruotsin sosiaalidemokraattisen työväenpuolueen poliitikot Luokka:Ruotsin Vasemmistopuolueen poliitikot Luokka:Tukholman pormestarit Luokka:Vuonna 1860 syntyneet Luokka:Vuonna 1946 kuolleet
Timo Hietala

Timo Hietala (s. 23. marraskuuta 1960) on suomalainen säveltäjä, jazzpianisti ja sovittaja.Timo Hietala Finna, viitattu 26.1.2024Aikamme musiikin luentosarja: Timo Hietala Taideyliopisto, viitattu 26.1.2024Timo Hietala - Harpa nominated 2019 for his score for Heikki Kujanpää's Laugh or Die Nordic Film Music Days, viitattu 26.1.2024 Hänet tunnetaan parhaiten elokuviin ja televisioon säveltämästään musiikista. Hietala sai parhaan musiikin Jussi- palkinnot vuonna 2002 elokuvasta Cyclomania ja vuonna 2012 elokuvasta Hiljaisuus.Jussi-voittajat Jussi-gaala, viitattu 26.1.2024 Hän oli ehdolla parhaan musiikin Jussi-palkinnon saajaksi myös muun muassa elokuvista Lapsia ja aikuisia vuonna 2005Lapsia ja aikuisia -filmille eniten Jussi-ehdokkuuksia Turun Sanomat 12.1.2005, viitattu 26.1.2024 ja Putoavia enkeleitä vuonna 2009.Niko Jutila, Jussi-palkinnot jaettu Elokuvauutiset 1.2.2009, viitattu 26.1.2024 Vuonna 2012 Hietala oli ehdolla Deutscher Filmpreisin saajaksi musiikistaan Hendrik Handloegtenin elokuvaan Fenster zum Sommer.Kotirinta Pirkko, Timo Hietala ehdolla Saksassa elokuvamusiikki- palkinnolle Helsingin Sanomat 27.3.2012, viitattu 26.1.2024 Hän sai Berliinissä vuonna 2016 Grand Score Awardin ja oli vuonna 2019 ehdolla Harpa-palkinnon saajaksi musiikista elokuvaan Suomen hauskin mies. Arktisen upeeta -kilpailussa Hietala sai vuonna 2014 kunniamaininnan musiikista elokuvaan Mesenaatti. Hietala on tehnyt musiikin moniin Kansallisteatterin tuotantoihin.Timo Hietala Kansallisteatteri, viitattu 26.1.2024 Hän on tehnyt sävellyksiä ja sovituksia myös sinfoniaorkestereille. Hietala on työssään yhdistänyt improvisaatiota sekä vaikutteita klassisesta konserttimusiikista, jazzista, maailmanmusiikista, rockista ja elektronisesta musiikista. Hietala on toiminut Avanti!-orkesterin sisällä yhtyeessään HumppAvanti!. Hän sai vuonna 2017 YAM- palkinnon parhaasta oopperasta teoksellaan Ihmepoika A. == Lähteet == == Aiheesta muualla == * Luokka:Suomalaiset elokuvasäveltäjät Luokka:Suomalaiset oopperasäveltäjät Luokka:Suomalaiset sovittajat Luokka:Suomalaiset jazzpianistit Luokka:Jussi-palkinnon saajat Luokka:Vuonna 1960 syntyneet Luokka:Elävät henkilöt
Pininfarina Battista

Pininfarina Battista on italialaisen autonvalmistaja Pininfarinan valmistama täyssähköinen superauto jonka sähkömoottorit kehittävät noin 1900 HP tehon ja vääntöä 2300 Nm. Nimi Pininfarina Battista on kunnianosoitus Pininfarinan perustajalle Battista Pininfarinalle. Auto kiihtyy 0-100:aan alle 2 sekunnissa mikä on nopeammin kuin Formula 1 -autoilla ja melkein yhtä nopea kuin sen kilpailijalla kroatialaisella Rimac Neveralla. Auton päästötön toimintamatka sähköllä on noin 500 km.https://pininfarina.it/en/news-event/battista-the- most-powerful-italian-performance-car-ever/ == Lähteet == Luokka:Italialaiset automerkit
Pihla Meskanen

Pihla Meskanen (s. 1970 Espoo) on suomalainen arkkitehti ja arkkitehtuuripedagogi. Meskanen on Arkkitehtuuritoimisto Meskanen & Pursiainen osakas ja Arkki International Oy:n toimitusjohtaja Parhaiten hänet tunnetaan uraauurtavasta työstään arkkitehtuurikasvatuksen parissa. == Arkkitehtuurikasvatus Suomessa == Pihla Meskanen, Miina Vuorinen ja Tuuli Tiitola-Meskanen perustivat Lasten ja nuorten arkkitehtuurikoulu Arkin vuonna 1993. Meskanen toimi koulun rehtorina vuosina 1993-2019. Rehtorina toimiessaan Meskaselle nimettiin useita palkintoja lasten ja nuorten arkkitehtuurikasvatuksen edistämistyöstä: * Lastenkulttuurin valtionpalkinto, 2005. Tunnustuksena ansioistaan arkkitehtuurikasvatuksen edistämisessä. * Asko Avonius -palkinto, 2018. Arkkitehtuuri- ja muotoilukasvatuksen kehittämistyöstä ja arkkitehtonisen ajattelun edistämisestä kansainvälisesti. Vuonna 2019 Meskanen siirtyi Lasten ja nuorten arkkitehtuurikoulu Arkin rehtorin paikalta Arkki International Oy:n toimitusjohtajaksi. == Arkkitehtuurikasvatus kansainvälisesti == Pihla Meskanen perusti kansainvälistä arkkitehtuurikasvatuksen koulutusvientiä tarjoavan osakeyhtiön vuonna 2013. Nykyisin Arkki International Oy lisensoi Suomessa kehitettyä arkkitehtuurikasvatuksen mallia opetuspaketteina yhteensä kahdeksassa eri maassa, mukaanlukien Kreikka, Tšekki, Vietnam, Thaimaa, Turkki, Kroatia, Kiina ja Singapore. == Lähteet == Luokka:Suomalaiset arkkitehdit Luokka:Vuonna 1970 syntyneet Luokka:Elävät henkilöt
Jegor Zamula

Jegor Zamula (s. 30. maaliskuuta 2000 Tseljabinsk, Venäjä) on venäläinen jääkiekkoilija. Hänen pelipaikkansa on puolustaja ja hän laukoo vasemmalta. Zamula edustaa NHL-joukkue Philadelphia Flyersia. Ennen NHL-uraansa Zamula pelasi WHL-juniorisarjassa Regina Patsin ja Calgary Hitmenin joukkueissa. Hän on varaamaton pelaaja, joka teki Philadelphia Flyersin kanssa sopimuksen syyskuussa 2018. Zamula on pelannut 66 NHL:n runkosarjan ottelua. Näissä otteluissa hän on tehnyt viisi maalia ja 14 syöttöä eli 19 tehopistettä. Heinäkuussa 2024 Zamula solmi Flyersin kanssa kaksivuotisen ja yhteensä 3,4 miljoonan dollarin arvoisen jatkosopimuksen. Zamula kuului Venäjän joukkueeseen alle 20-vuotiaiden MM-kilpailuissa vuonna 2020. Turnauksessa hän pelasi seitsemän ottelua ja teki niissä kaksi maalia ja kolme syöttöä eli viisi tehopistettä. Kaikki uran tilastot päivitetty 26. tammikuuta 2024. == Lähteet == Luokka:Venäläiset jääkiekkoilijat Luokka:Philadelphia Flyersin pelaajat Luokka:Vuonna 2000 syntyneet Luokka:Elävät henkilöt
Arkki International

Arkki International Oy on suomalainen arkkitehtuurikasvatuksen koulutusvientiin keskittyvä, vuonna 2013 perustettu yritys. Toimitusjohtaja on Pihla Meskanen. Arkki International vie eri maihin Lasten ja nuorten arkkitehtuurikoulu Arkin opetusohjelmia. == Lähteet == Luokka:Helsinkiläiset yritykset
996 (työkulttuuri)

996 () on Kiinassa käytettävä ilmaus, jolla viitataan joidenkin kiinalaisten yritysten, erityisesti teknologia-alalla, soveltamaan työtuntien määrään: aamuyhdeksästä iltayhdeksään kuutena päivänä viikossa. Näin ollen työviikon pituus on 72 tuntia. == Taustaa == Kiinan IT-sektorilla on totuttu pitkiin päiviin ja ylitöiden tekeminen on yleistä, jotta startup-yritykset säästävät rahaa ja nopeuttavat tuotantoaan. Virallisesti vuonna 1994 säädettyjen työaikalakien mukaan viikottaisen työajan tulisi olla 44 tuntia ja mikäli tämä ylittyy, työntekijällä on oikeus ylityökorvauksiin. Lakia ei kuitenkaan juuri noudateta. Ammattiyhdistysliike ei ole Kiinassa itsenäinen, vaan kommunistisen puolueen alainen. Ammattiyhdistyksen perustaminen ilman viranomaisten lupaa on kielletty. Vielä 2020-luvulle tultaessa virallisiinkin ammattiliittoihin kuuluminen oli IT-alalla harvinaista. 996-työkulttuurin on arveltu syntyneen yhtäältä globaalin markkinatalouden ja toisaalta kungfutselaisten konservatiivisten hierarkisuutta painottavien arvojen tuloksena. == Työkulttuuria noudattavia yrityksiä == Mainostoimisto 58.com ilmoitti vuonna 2016 alkavansa noudattaa 996-mallia. Saatuaan runsaasti negatiivista palautetta se kuitenkin kertoi julkisuuteen, että klo 9–21 työskentely kuutena päivänä viikossa olisi vapaaehtoista, ja yritys vain kannustaisi työntekijöitään tähän. Vuonna 2021 tuli julki, että TikTokin emoyhtiö ByteDancen työntekijät eivät olleet tyytyväisiä yhtiössä noudatettavaan 996-kulttuuriin, ja että yhtiön potentiaaliset työntekijät olivat kieltäytyneet työtarjouksista ByteDancella sen takia. Vuoden loppu kohden yhtiö ilmoitti, että aikoo lyhentää työtunteja. Tästä huolimatta ByteDancen työkulttuuri joutui tarkastelun kohteeksi jo seuraavana vuonna, kun yksi sen työntekijä kuoli treenatessaan yhtiön kuntosalilla. Tammikuussa 2021 verkkokauppa Pinduoduon 22-vuotias työntekijä kuoli, ja tapaus johti yhtiön työolojen tutkintaan. Tapaus sai paljon näkyvyyttä Weibon käyttäjien keskuudessa. Pinduoduo tunnusti työntekijän kuoleman, muttei maininnut pitkiä työtunteja. Pinduoduo julkaisi myöhemmin virallisella Zhihu-tilillään viestin, jonka mukaan "ne, jotka ovat yhteiskunnan pohjalla, ansaitsevat palkkansa henkensä menettämisen uhalla". Viesti poistettiin myöhemmin. == Reaktioita == Näkyvimpiä raktioita 996-kulttuurille lienee tang ping -kulttuuri, jossa ihmiset protestoivat uuvuttavaa työkulttuuria vastaan jäämällä pois siitä. Erityisesti nuorempi sukupolvi osallistuu tähän, koska nuorisotyöttömyys Kiinassa on kasvussa ja työmarkkinoilla kilpailu on korkeasti koulutettujen keskuudessa todella kovaa. 996-kulttuuri on puolustettu sillä, että se on vaadittava uhraus sekä Kiinan kansantalouden että yksilön oman elintason nousulle. == Katso myös == * Karoshi == Lähteet == Luokka:Kiinalainen yhteiskunta Luokka:Työoikeus